Asiakirjat Tanskan kuningaskunnan, Irlannin, Norjan kuningaskunnan sekä Ison-Britannian ja Pohjois-Irlannin yhdistyneen kuningaskunnan liittymisestä Euroopan yhteisöihin - Päätösasiakirja - Julistus yhteisön maataloushintojen vahvistamista koskevasta yhteisön järjestelmästä

Yhteisön ja Yhdistyneen kuningaskunnan välisissä neuvotteluissa 27 päivänä lokakuuta 1970 pidetyn toisen ministerien istunnon yhteydessä Saksan liittotasavallan ulkoasiainministeri W. Scheel antoi yhteisön valtuuskunnan nimissä julistuksen yhteisön maataloushintojen vahvistamista koskevasta järjestelmästä.

Lancasterin herttuakunnan kansleri M. G. Rippon ilmaisi Yhdistyneen kuningaskunnan valtuuskunnan nimissä yksimielisyytensä kyseisen julistuksen osalta. Hän lisäsi, ettei epäillyt sitä tärkeää merkitystä, joka on annettava kaikilla maatalouden alalla tehtäville tarkasteluille sekä aikomukselle ylläpitää merkittäviä ja tehokkaita yhteyksiä erityisesti yhteisön tuottajien ammatillisiin järjestöihin.

Lopuksi kyseiset kaksi valtuuskuntaa totesivat saavuttaneensa yksimielisyyden W. Scheelin antaman seuraavan julistuksen mukaisesti:

«Maatalouden ja maatalousmarkkinoiden tilaa on tarkasteltu yhteisössä vuosittain vuonna 1962 käydyistä, asiaa koskevista keskusteluistamme lähtien. Tarkastelu on osa yhteisön hintojen vahvistamismenettelyä.

Tätä menettelyä kuvaavat seuraavat ominaispiirteet:

Maatalouteen liittyvissä eri asetuksissa säädetään pääsääntöisesti neuvoston vahvistavan vuosittain komission ehdotuksesta ennen 1 päivää elokuuta yhteisön osalta ne seuraavana alkavana markkinointivuotena noudatettavat maataloushinnat, joiden osalta yhteinen markkinajärjestely edellyttää hintojen vahvistamista.

Komissio jättää ehdotustensa esittelyn yhteydessä vuosikertomuksen maatalouden ja maatalousmarkkinoiden tilasta. Kyseinen kertomus jätetään komission oikeudellisten velvoitteiden ja sitoumusten mukaisesti.

Komissio laatii kyseisen kertomuksen, joka perustuu asianmukaisiin tilastollisiin ja laskennallisiin tietoihin, jotka on kerätty kaikkia mahdollisia sekä kansallisia että yhteisön omia lähteitä hyväksi käyttäen.

Suoritetussa tutkimuksessa tarkastellaan:

- maatalouden tilaa ja sen kokonaiskehitystä sekä kansalliselta että yhteisön kannalta ja toisaalta yleistaloudelliselta kannalta katsottuna;

- markkinoita tuotteittain tai tuoteryhmittäin yleiskatsauksen luomiseksi tilanteesta ja sen ominaispiirteiden kehityksestä.

Komission tarkasteluun sisältyy tietoja etenkin hinta- ja kustannustendensseistä sekä työllisyydestä, tuottavuudesta ja maataloustuloista.

Maataloushinnoista päätetään ETY:n perustamissopimuksen 43 artiklan 2 kohdassa tarkoitetun menettelyn mukaisesti, mikä edellyttää edustajakokouksen kuulemista.

Komission ehdotukset ja vuosikertomus toimitetaan tätä varten Euroopan parlamentille, minkä seurauksena parlamentissa keskustellaan yleisestä maatalouspolitiikasta.

Toisaalta talous- ja sosiaalikomiteaa, joka muodostuu talous- ja yhteiskuntaelämän eri alojen edustajista, kuullaan säännöllisesti kyseessä oleviin ehdotuksiin ja kertomuksiin liittyvissä asioissa. ETY:n perustamissopimuksen 47 artiklassa määrätään komitean suorittamiin tehtäviin liittyen maatalousjaoston tehtäväksi olla komission käytettävissä valmisteltaessa komiteassa tapahtuvaa käsittelyä 197 ja 198 artiklan mukaisesti.

Tätä ennen, komission laatiessa vuosikertomusta ja hintaehdotuksia sekä laatimisen jälkeen, pidetään yhteyttä yhteisön tasolla toimiviin maatalouden ammatillisiin järjestöihin. Nämä yhteydenpidot käsittävät keskustelua tilastollisista ja muista tiedoista, jotka vaikuttavat tilanteeseen ja maatalouden näkymiin ja jotka komissio ottaa huomioon neuvostolle antamassaan kertomuksessa.

Yhteisen maatalouspolitiikan mukaisesti päätettyjen hintojen luonteen vuoksi komissio ei rajoita yhteyksiään ainoastaan maatalouden alalle vaan pitää yhteyttä myös teollisuuden ja kaupan aloihin sekä ammattijärjestöihin ja kuluttajiin.

Näiden yhteyksien ansiosta kaikki asianosaiset osapuolet saavat tilaisuuden tuoda esiin huomioitaan ja vaatimuksiaan. Toisaalta yhteydet mahdollistavat sen, että komissio laatii sekä maataloutta koskevan vuosikertomuksensa että hintoihin liittyvät ehdotuksensa tuntien täysin asianosaisten tilanteen.

Neuvoston lopulliseen päätökseen johtavan poliittisen tahdon muodostamisen yhteydessä tapahtuva Euroopan parlamentin ja talous- ja sosiaalikomitean kuuleminen sekä perättäiset ja välittömät yhteydet kertomuksen ja ehdotusten laatimisesta vastaavan toimielimen ja asianosaisten alojen järjestöjen välillä takaavat riittävän hyvin kaikkien asianosaisten etujen huomioon ottamisen.

2. On selvää, ettei kyseinen menettely estä jäsenvaltioita tarkastelemasta itse vuosittain oman maataloutensa tilaa yhteydessä asianosaisiin ammatillisiin järjestöihin ja kansallisia menettelytapojaan noudattaen.

3. Yhteisön valtuuskunta ehdottaa, että:

- konferenssi toteaa, että sekä yhteisön omissa että kansallisissa menettelyissä ja käytännöissä otetaan huomioon asianmukaiset yhteydet asianomaisiin ammatillisiin toimielimiin;

- konferenssi ottaa huomioon myös yhteisön toimielinten tavoitteen ulottaa 1 kohdassa tarkoitetut käytännöt ja menettelytavat koskemaan laajentunutta yhteisöä;

- konferenssi katsoo, että soveltamalla kahta edellä olevaa alakohtaa varmistetaan laajentuneessa yhteisössä järjestelmä, joka mahdollistaa maatalouden olosuhteiden ja näkymien tarkastelun sekä asianmukaisten yhteyksien säilyttämisen tuottajien ammatillisiin järjestöihin ja muihin järjestöihin ja aloihin, joita asia koskee.»